Carlsen spilte remis mot kvinne som er nummer 785 i verden
Åpningspartiet i Qatar Masters Open endte med remis mot kvinnen som bare er ranket som nummer 785 i verden. Georgiske Batsiashvili er nummer 15 i verden på kvinnelisten. – Dette er ingen ideell start for Magnus med hvite brikker, sa eksperten Peter Svidler på den offisielle sendingen. Carlsen vant sist helg prestisjeturneringen i London og også sjakk-touren sammenlagt. Etter bare et par netter hjemme i Norge, satte han kursen for Qatar og en litt spesiell jul. Had to go WAY back to find the last time Carlsen faced a player below 2500 in a classical event. 2947 days to be precise. #Qatar_Masters — Tarjei J. Svensen (@TarjeiJS)20.12.15, 07:26 I andre runde møter Carlsen den 16 år gamle inderen ChithambaramAravind. Dette er første gang på åtte år at Magnus Carlsen er med i en sjakkturnering som er åpen for alle. Han er vanligvis bare med i turneringer der deltagerne er innbudt eller kvalifiserte. Etter å ha stått godt i midtspillet, der Carlsen vant en bonde, rotet nordmannen bort fordelen i begynnende tidsnød. I tillegg til Carlsen, stiller flere andre av de beste spillerne i verden i Qatar: Sergej Karjakin, Vladimir Kramnik, Anish Giri og Wesley So. Les også: Carlsen i reklamefilm med Sjarapova og Muhammad Ali. Alle disse fire vant sitt første parti i turneringen søndag.
(Magnus Carlsen-Nino Batsiashvili 1/2-1/2) Hørt om Nino Batsiashvili (28)? Det hadde nok neppe Magnus Carlsen (25) gjort heller - før han møtte henne søndag.